Pa in hof ná hy glo dogters verkragŉ Vrystaatse man, wat daarvan verdink word dat hy sy twee dogters verkrag het, gaan na verwagting Dinsdag in die hof vir seksuele oortredings in Bloemfontein verskyn. Die 55-jarige verdagte van Boshoff, staar twee aanklagte van die verkragting van sy dogters, nou onderskeidelik 21 en 26 jaar oud, in die gesig. Hy het na bewering begin om sy oudste dogter in 2002 te verkrag en sy jongste in 2007. Hy het hulle glo voortdurend verkrag totdat hy in September in hegtenis geneem is. Die voorval het onder die polisie se aandag gekom nadat die oudste dogter dit aangemeld het.